આઈપીઓ બજાર ગરમ છે. પાછલાં બે ત્રણ મહિનામાં આવેલા આઈપીઓમાં રિટેલમાં રોકાણકારને લિસ્ટિંગને દિવસે જ ૨૦ ટકાથી ૪૦ ટકા જેટલું રિટર્ન છૂટ્યું છે. નાના રોકાણકારનું ફરી એકવાર આઈપીઓમાં આકર્ષણ વધ્યું છે ત્યારે નવાં ડિમેટ એકાઉન્ટ ખોલાવવા મોબાઈલ ફોન ઉપરની ઘંટડીઓ વાગી છે. બ્રોકરેજ કંપનીઓના કહેવા પ્રમાણે બે વર્ષ પહેલાંનો એક સમય હતો. આઈપીઓ બજારમાં કામકાજ ખૂબ ઠંડા હતાં, પરંતુ આજે પરિસ્થિતિ બદલાઇ છે. દિવાળી સુધી હજુ કેટલીય દિગ્ગજ કંપનીઓ આઈપીઓ લાવવાની તૈયારીમાં છે. બ્રોકરેજ કંપનીઓએ પણ ઘટતાં જતાં કામકાજ વચ્ચે ધંધો સરભર કરવા નાના રોકાણકારને નવાં ડિમેટ એકાઉન્ટ ખોલવા મોબાઈલ પર ફોન કરી રહ્યા છે. એટલું જ નહીં ડિમેટ એકાઉન્ટ ખોલવા અંગે લીટરેચર પણ રોકાણકારોમાં સરનામે મોકલાવી રહ્યા છે. નવા ડિમેટ કેટલાક રોકાણકાર પ્રોજેક્ટ કંપનીમાં સરનામે પહોંચે છે તે તો આવનારો સમય જ કહેશે, પરંતુ નવાં ડિમેટ એકાઉન્ટ ખોલવા હાલ તો મોબાઈલ પર ઘંટડીઓ રણકી રહી છે …. !!!